НэхъыфIхэм хабжэ
«УзэщIыныгъэмрэ творчествэмрэ» фIэщыгъэм щIэту екIуэкIа урысейпсо зэхьэзэхуэм и щIыналъэ зэпеуэхэм фIы и фIыжу зыкъыщагъэлъэгъуащ Псыкуэд дэт курыт школым и еджакIуэхэм.
Абыхэм ящыщу 5-м бжьыпэр яубыдащ.
ШколакIуэхэм зэхалъхьа проект нэхъыфIхэм хуэгъэпсауэ екIуэкIа зэпеуэм «Си лъэпкъым и къежьапIэ», «Псэущхьэхэр ди гъусэщ», «Си унагъуэм щызекIуэ хабзэхэр», «Си щIыналъэм къыдекIуэкIа IуэхущIафэхэр» унэтIыныгъэхэр иIащ.
УанащIэ Алим (4-нэ кл.), Щоджэн Борис (4-нэ кл.), Шеринов Шерин (3-нэ кл.), Гъажэ Даринэ (10-нэ кл.), Жылэтеж Марьянэ (10-нэ кл.) сымэ я проектхэр нэхъыфI дыдэхэм хабжащ икIи щIыхь дипломхэр къыхуагъэфэщащ.
Зэпеуэм гулъытэ щхьэхуэ щагъуэтащ цIыкIухэм къамылым къыхащIыкIа арджэнхэм. Сабийхэр апхуэдэ IэпщIэлъапщIагъэм хуезыгъэсар къуажэдэс нэхъыжь Сосмакъ Марьянэщ.
ШЭРЭДЖ Дисэ.
